****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SAVIVALDYBĖS BŪSTO PARDAVIMO (N)**

2019 m. kovo 21 d. Nr. T2-76

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 5 punktu ir 26 straipsnio 2, 3 dalimis ir Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, 16.6 papunkčiu, Klaipėdos miesto savivaldybės taryba nusprendžia:

1. Parduoti D. B. savivaldybei nuosavybės teise priklausantį 38,95 kv. metro ploto būstą *(duomenys neskelbtini)*, Klaipėda, unikalus Nr. *(duomenys neskelbtini)*, namo statybos metai – 1963. Kaina – 36 778,00 Eur (trisdešimt šeši tūkstančiai septyni šimtai septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai) – už būsto vertės nustatymą.

2. Leisti D. B. perkamą būstą *(duomenys neskelbtini)*, Klaipėda, įkeisti kredito įstaigai kredito unijai „Mėmelio taupomoji kasa“ (juridinis asmens kodas 300087289). Hipoteka įsigalios, kai su Klaipėdos miesto savivaldybės administracija bus visiškai atsiskaityta už perkamą būstą, sumokėta būsto kaina, netesybos ir įvykdytos kitos prievolės.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.

|  |  |
| --- | --- |
| Savivaldybės meras | Vytautas Grubliauskas |